VENDIM
Nr. 79/2021

PËR NGRITJEN E KOMISIONIT HETIMOR TË KUVENDIT “PËR KONTROLLIN E VEPRIMTARISË SË ORGANEVE TË ADMINISTRATËS PUBLIKE DHE PUSHTETIT VENDOR, PËR TË VERIFIKUAR PËRDORIMIN 
E BURIMEVE TË ADMINISTRATËS SHTETËRORE PËR QËLLIME ELEKTORALE NË ZGJEDHJET E 25 PRILLIT 2021
(ndryshuar me vendimin nr. 84/2021, 25.11.2021[footnoteRef:2]) [2:  Me vendimin nr. 84/2021, datë 25.11.2021 Kuvendi i Republikës së Shqipërisë vendosi:
Në pikën V, të vendimit nr. 79/2021, “Për ngritjen e komisionit hetimor të Kuvendit ‘Për kontrollin e veprimtarisë së organeve të administratës publike dhe pushtetit vendor, për të verifikuar përdorimin e burimeve të administratës shtetërore, për qëllime elektorale, në zgjedhjet e 25 prillit 2021’”, bëhet kjo shtesë:
I. Deputetët Enslemvera Zake (PS) dhe Denis Deliu (PS) caktohen anëtarë zëvendësues.] 


Në mbështetje të neneve 7, 77 dhe 78 të Kushtetutës, të nenit 25 të Rregullores së Kuvendit, të neneve 5, 6, 8 dhe 9, të ligjit nr. 8891, datë 2.5.2002, “Për organizimin dhe funksionimin e komisioneve hetimore të Kuvendit”, të ndryshuar, me propozim të 39 deputetëve, 

KUVENDI
I REPUBLIKËS SË SHQIPËRISË

VENDOSI:

I. Ngritjen e komisionit hetimor të Kuvendit për shqyrtimin e kërkesës së jo më pak se 1/4 së deputetëve për të kontrolluar veprimtarinë e organeve të administratës publike dhe pushtetit vendor, për të verifikuar përdorimin e burimeve të administratës shtetërore për qëllime elektorale në zgjedhjet e 25 Prillit 2021. Ky hetim parlamentar do të synojë nxjerrjen e përgjegjësive institucionale, mbrojtjen e integritetit te procesit zgjedhor, përfshirë garantimin e lirisë së votës, rritjen e besimit të publikut, mirëmenaxhimin e buxhetit të shtetit.
II. Objekti i punës së komisionit hetimor është:
1 Verifikimi i përdorimit të të dhënave personale për qëllime elektorale; 
2. Verifikimi i përdorimit të fondeve publike për qëllime elektorale, duke përfshirë edhe shpërblimin e dëmeve nga tërmeti i vitit 2019; 
3. Verifikimi i përdorimit të procesit të legalizimeve të ndërtimeve informale për qëllime elektorale; 
4.  Verifikimi i punësimeve në administratën publike për qëllime elektorale
III. Komisioni ka të drejtë të hetojë dhe të bëjë transparencë të plotë për çdo çështje që përfshihet në objektin e punës së tij, në përputhje me parimet kushtetuese, veçanërisht parimin e ndarjes së pushteteve, duke mos iu mbivendosur punës së organeve të drejtësisë. 
IV. Komisioni hetimor, i ngritur sipas këtij vendimi, bashkë me raportin përfundimtar i paraqet Kuvendit në seancë plenare rekomandime në lidhje me nxjerrjen e përgjegjësive institucionale, ndryshime të kuadrit ligjor që ofrojnë mbrojtje dhe garanci për integritetin e procesit zgjedhor dhe sipas rastit njoftimin e prokurorisë për fillimin e çështjes penale. 

V. Komisioni hetimor përbëhet nga 15 anëtarë si më poshtë:

	1.  Enkelejd Alibeaj
	kryetar
	PD

	2.  Toni Gogu
	zëvendëskryetar
	PS

	3. Klotilda Bushka
	anëtare
	PS

	4. Blerina Gjylameti
	anëtare
	PS

	5. Aurora Mara
	anëtare
	PS

	6. Klevis Xhoxhi
	anëtar
	PS

	7. Nasip Naço
	anëtar
	PS

	8. Petro Koçi
	anëtar
	PS

	9. Bardhyl Kollçaku
	anëtar
	PS

	10. Gazmend Bardhi
	anëtar
	PD

	11. Oerd Bylykbashi   
	anëtar
	PD

	12. Ferdinand Xhaferraj
	anëtar
	PD

	13. Ervin Salianji
	anëtar
	PD

	14. Kreshnik Çollaku   
	anëtar
	PD

	15. Petrit Vasili 
	anëtar
	deputet i pavarur



	1. Xhemal Qefalia
	anëtar zëvendësues
	PS

	2. Etjen Xhafaj      
	anëtar zëvendësues
	PS

	3. Arbi Agalliu
	anëtar zëvendësues  
	PD

	4. Lindita Metaliaj
	anëtare zëvendësuese  
	PD



VI. Komisioni e ushtron veprimtarinë e tij për një afat 3-mujor nga miratimi i këtij vendimi. 
VII. Ngarkohet Kryetari i Kuvendit që të caktojë menjëherë mjediset dhe mjetet e punës së komisionit, personelin e nevojshëm, duke vënë në dispozicion ekspertë juristë. 
VIII. Ngarkohet Sekretari i Përgjithshëm i Kuvendit që të marrë masa për zbatimin e vendimit të Kuvendit dhe të urdhrave të Kryetarit të Kuvendit për mbarëvajtjen e punës së komisionit, si dhe krijimin e kushteve të nevojshme logjistike për veprimtarinë normale të tij. 
IX. Ky vendim hyn në fuqi menjëherë. 

KRYETARE
Lindita Nikolla

Miratuar në datën 14.10.2021.
 






